
PËR NJË NDRYSHIM DHE SHTESË NË UDHËZIMIN NR. 5, DATË 17.2.2015, “PËR TË DREJTAT, DETYRAT, ZGJEDHJEN DHE MANDATIN E ANËTARËVE TË BORDEVE NË QENDRAT PUBLIKE TË FORMIMIT PROFESIONAL”

Në mbështetje të nenit 102, pika 4, të Kushtetutës së Republikës së Shqipërisë dhe të nenit 7/1, pika 4, të ligjit nr. 8872, datë 29.3.2002, “Për arsimin dhe formimin profesional në Republikën e Shqipërisë”, i ndryshuar,

UDHËZOJ:

Në udhëzimin e ministrit të Mirëqenies Sociale dhe Rinisë nr. 5, datë 17.2.2015, “Për të drejtat, detyrat, zgjedhjen dhe mandatin e anëtarëve të bordeve të qendrave publike të formimit profesional”, bëhet ndryshimi dhe shtesa e mëposhtme: 
1. Në kreun I, “Funksionet dhe detyrat e bordit”, pika 1, germa “b”, shfuqizohet. 
2. Në kreun II, “Përbërja dhe mënyra e zgjedhjes së anëtarëve të bordit”, në pikën 3, pas germës “c”, shtohet germa “ç” me këtë përmbajtje:
“ç. Përfaqësuesi i punëmarrësve zgjidhet nga organizatat më të përfaqësuara”. 
Ky udhëzim hyn në fuqi pas botimit në Fletoren Zyrtare.

